Andres Lavik

Andres Johannesson Lavik (født 5. desember 1852, død 1941) var gårdbruker og stortingsmann fra Eksingedalen i Hordaland. Nils Lavik var sønnen hans, Andreas og Johannes Lavik brødrene hans.

Lavik tok over som gårdbruker på farsgarden i Eksingedalen. Han var medlem av heradsstyret i Hosanger fra 1888, i 1910 ordfører i det nye Modalen herad. Lavik var ledende da det ble bygget kirke i Eksingedalen 1881–83.

Lavik var 1. representant til Stortinget fra Søndre Bergenhus amt i perioden 1898–1900. Han var medlem av protokollkomiteen. Gjennom sin mor var han etterkommer etter eidsvollsmannen Brynjel Andersson Gjerdåker.

Referanser

Kilder 
 Lindstøl, Tallak:Stortinget og Statsraadet 1814-1914. Kristiania, 1914

Eksterne lenker 
 

Stortingsrepresentanter 1898–1900
Personer fra Vaksdal kommune